OzLabs/hebrew-wiki-articles huggingface dataset:
סויוז T-7

סויוז T-7 (ברוסית: Союз Т-7) הייתה חללית מסדרת סויוז שהמריאה ב-19 באוגוסט 1982 מקוסמודרום בייקונור שבקזחסטן. כשעל סיפונה צוות קוסמונאוטים: לאוניד פופוב (טיסה שלישית), אלכסנדר סרברוב וסבטלנה סביצקאיה. המטרה העיקרית של הטיסה הייתה עגינה בתחנת החלל סאליוט 7 וביצוע מחקרים שונים.

==צוות==
* לאוניד פופוב - מפקד
* אלכסנדר סרברוב - מהנדס טיסה
* סבטלנה סביצקאיה - קוסמונאוט חוקר

===צוות גיבוי===
* ולדימיר ואסיוטין - מפקד
* ויקטור סביניך - מהנדס טיסה
* אירינה פרונינה - קוסמונאוט חוקר

==תיאור המשימה==
"סויוז T-7" שוגרה ב-19 באוגוסט 1982 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 1 בעזרת משגר סויוז U. זו הייתה הטיסה ביקור הראשונה לתחנת החלל החדשה "סאליוט 7".

העגינה בוצעה ב-20 באוגוסט כ-25 שעות אחרי השיגור. לאחר מעבר לתחנת החלל סאליוט 7 החלה פעילות משותפת ביחד עם משלחת מס' 1 שכבר פעלה בתחנת החלל. סבטלנה סביצקאיה הייתה האישה הראשונה בחלל לאחר הפסקה של כ-20 שנים.

במהלך מספר ימים 5 קוסמונאוטים ביצעו בעיקר מחקרים בתחום הביולוגיה. 

ב-27 באוגוסט צוות שחללית "סויוז T-7" הביא לחלל, חזר לכדור הארץ על סיפונה של חללית סויוז T-5. הנחיתה עברה בהצלחה בשטח קזחסטן של כיום.

חללית "סויוז T-7" נותרה מחוברת לתחנת החלל ושימשה חללית חירום.

ב-2 ביולי 1982 התנתקה החללית "סויוז T-7" מתחנת החלל וחזרה לכדור הארץ כאשר על סיפונה אנטולי ברזובוי וולנטין לבדב. הנחיתה עברה בהצלחה בשטח קזחסטן של כיום.

תחנת החלל עברה למשטר לא מאויש.

==קישורים חיצוניים==
* [http://www.astronautix.com/s/soyuzt-7.html נתונים מאנציקלופדיית החלל]
* [http://www.spacefacts.de/mission/english/soyuz-T-7.htm נתוני המשימה]

קטגוריה:תוכנית סויוז
קטגוריה:1982 בברית המועצות
סויוז T-8

סויוז T-8 (ברוסית: Союз Т-8) הייתה חללית מסדרת סויוז שהמריאה ב-22 באפריל 1983 מקוסמודרום בייקונור שבקזחסטן. המטרה העיקרית של הטיסה הייתה עגינה בתחנת החלל סאליוט 7 וביצוע מחקרים שונים.

==צוות==
* ולדימיר טיטוב - מפקד
* גנאדי סטרקאלוב - מהנדס טיסה
* אלכסנדר סרברוב - קוסמונאוט חוקר

===צוות גיבוי===
* ולדימיר ליאחוב - מפקד
* אלכסנדר אלכסנדרוב - מהנדס טיסה
* ויקטור סביניך - קוסמונאוט חוקר

מקור אירינה פרונינה הייתה חברה בצוות. כחודש לפני הטיסה היא הוחלפה בסרברוב וסביניך במקומו נכלל בצוו גיבוי.

==תיאור המשימה==
בהתאם לתכנון המקורי השיגור היה צריך להתבצע במרץ. המטר הייתה לעגון בתחנת החלל "סאליוט 7" למספר חודשים. לראשונה צוות היה צריך לכלול אישה - אירינה פרונינה. בלחץ דמיטרי אוסטינוב תוכנית זו בוטלה והיא הוחלפה בסרברוב. הדבר גרר דחיית השיגור לחודש אפריל.

"סויוז T-8" שוגרה ב-20 באפריל 1983 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 1 בעזרת משגר סויוז U. 

החללית הייתה צריכה לעגון בתחנת החלל סליוט 7. במהלך סיום פעילות המשגר נפגעה אנטנה של מערכת תומכת בעגינה. כתוצאה מכך היה צורך לבצע התקרבות ידנית לתחנת החלל תוך הסתמכות על ראייה בלבד. במרחק של כ-1.5-2 ק"מ מתחנת החלל צוות איבד אותה. הוחלט להחזיר את החללית לכדור הארץ.

ב-22 באפריל 1983 החללית נחתה בחזרה בכדור הארץ.

==קישורים חיצוניים==
* [http://www.astronautix.com/s/soyuzt-8.html נתונים מאנציקלופדיית החלל]
* [http://www.spacefacts.de/mission/english/soyuz-T-8.htm נתוני המשימה]
* [http://www.forum.kosmonauta.net/index.php?topic=5338.0 תיאור מפורט של האירוע] 

קטגוריה:תוכנית סויוז
קטגוריה:1983 בברית המועצות
תמיד גרנו בטירה

תמיד גרנו בטירה (אנגלית: We Have Always Lived in the Castle) הוא רומן אימה גותי מאת הסופרת האמריקאית שירלי ג'קסון, שפורסם בשנת 1962. זו הייתה העבודה האחרונה שג'קסון פרסמה בעודה בחיים, אשר הוקדשה לפסקל קוויצ'י, המוציא לאור והעורך שלה. הרומן כתוב מנקודת המבט של "מריקט" (מרי-קתרין) בלקווד, שגרה יחד עם אחותה והדוד שלה בבית גדול בוורמונט הממוקם בקצה עיירה אמריקאית טיפוסית. שש שנים לפני אירועי הרומן, חוותה משפחת בלקווד טרגדיה שהשאירה את שתי האחיות ודודם מבודדים משאר תושבי העיירה, כשתושבי העיירה מביעים עוינות גלויה כלפי המשפחה בכלל ומריקט בפרט.
הרומן פורסם לראשונה בהוצאת ויקינג, והוא נחשב בידי רבים לפסגת היצירה של ג'קסון. העיבוד הראשון של הספר לקולנוע הופק ב-2018 וזכה לביקורות חיוביות.
==דמויות==
*מריקט (מרי-קתרין) בלקווד - המספרת של הסיפור, נערה בת 18 והניצולה הצעירה ביותר מחברי משפחת בלקווד. כשהיא הייתה בת 12, הוריה, דודתה ואחיה הצעיר מתו כתוצאה מהרעלה במהלך ארוחת ערב. מריקט היא היחידה מבין בני המשפחה הנותרים, שהולכת לעיירה כדי להחליף ספרים ולקנות מצרכים. בזמן שהיא נושאת את המצרכים בחזרה לביתה, היא סובלת תדיר מהטרדות מאנשי העיירה. מריקט עוסקת ב"קסם" ואמונות תפלות, על ידי קבורה של חפצים שונים ברחבי השדות הסמוכים לביתה.
*קונסטנס בלקווד - אחותה הגדולה בת ה-28 של מריקט, שלא יצאה מעבר לתחום הגינה של הבית מאז האסון שפקד את משפחתה. קונסטנס הייתה זו שנעצרה בחשד לרצח, למרות שמאוחר יותר היא זוכתה מהאשמה זו. קונסטנס היא היחידה מבין חברי המשפחה שדואגת להכין אוכל, לנקות, ולדאוג לדוד ג'וליאן ולמריקט.
*ג'וליאן בלקווד - דודם של מריקט וקונסטנס, אחיו של אביהם המנוח, ג'ון. ג'וליאן הורעל אף הוא, אבל הצליח לשרוד, ונותר מוגבל לכיסא גלגלים. הוא שיכל את אשתו דורותי באסון המשפחתי. ג'וליאן מתואר על ידי הדמויות האחרות כתמהוני, אשר עסוק בכתיבה אובססיבית על ערב ההרעלה בזכרונותיו.
*צ'ארלס בלקווד - בן דודן של קונסטנס ומריקט ובנו של ארתור, אחיהם של ג'וליאן וג'ון. לאחר מותו של אביו, צ'ארלס מגיע לאחוזת בלקווד לביקור, וזוכה לחשדנות מצד מריקט וג'וליאן שלא סומכים על כוונותיו של צ'ארלס בביקורו זה. ג'וליאן חושד שצ'ארלס זומם לגנוב את ההון המשפחתי. צ'ארלס מתמקד בקשירת קשר עם קונסטנס, ומנצל את התמימות שלה כדי לנסות להניע אותה לצרכיו.

==לקריאה נוספת==
* 
* 
* 
==קישורים חיצוניים==
*
לודוויג אדינגר

לודוויג אדינגר (בגרמנית: Ludwig Edinger; 13 באפריל 1855 – 26 בינואר 1918) היה אנטומיסט ונוירולוג יהודי גרמני, ממייסדי אוניברסיטת גתה בפרנקפורט.

==קורות חיים==
נולד למשפחה יהודית מוורמס; אביו היה סוחר טקסטיל ופוליטיקאי, חבר הפרלמנט של הדוכסות הגדולה של הסן, ואמו הייתה ביתו של רופא מקרלסרוהה. 

אדינגר התגאה במקורו ממשפחה מהמעמד הנמוך ובשל כך אף ניסה בשנת 1873 לקדם חוק חינוך חינם לכל ילד, אך ללא הצלחה.

אדינגר למד רפואה בין השנים 1872 ל-1877 בהיידלברג ובשטרסבורג. את מחקריו לנוירולוגיה החל לפרסם בתקופתו כעוזר לרופא בגיסן בין השנים 1877 - 1882. 
ולאחר התמחות נוספת בנוירולוגיה עבר לברלין, לייפציג ופריז ולבסוף פתח מכון לנוירולוגיה בפרנקפורט בשנת 1883.

בשנת 1909, לאחר מחלוקת בין אדינגר לבין קרן סנקנברג על כספו של המכון הנוירולוגי עבר אדינגר לאוניברסיטת פרנקפורט והפך למנהל המחלקה הנוירולוגית.

אדינגר מת בפתאומיות ב-26 בינואר 1918 מהתקף לב. בצוואתו ביקש שמוחו ייחקר במכון שלו. המחלקה הנוירולוגית של הפקולטה לרפואה של אוניברסיטת גתה נקראת על שמו.

==קישורים חיצוניים==

* [http://www.whonamedit.com/doctor.cfm/452.html ביוגרפיה של אדינגר] באתר הביוגרפיות הרפואי ""
* 

קטגוריה:אנטומיסטים יהודים
קטגוריה:אנטומיסטים גרמנים
קטגוריה:נוירולוגים גרמנים
קטגוריה:נוירולוגים יהודים
קטגוריה:גרמנים שנולדו ב-1855
קטגוריה:גרמנים שנפטרו ב-1918
אמיך, נסיך ליינינגן

אמיך, נסיך ליינינגן (בגרמנית: Emich Fürst zu Leiningen; 18 בינואר 1866 – 18 ביולי 1939) היה נסיך ליינינגן משנת 1904 עד מותו.

== ביוגרפיה ==
אמיך נולד ב-18 בינואר 1866 בבית אוסבורן, האי וייט, הממלכה המאוחדת, לארנסט לאופולד, נסיך ליינינגן, בנו של קרל, נסיך ליינינגן והרוזנת מריה פון קלבלסברג, ולמריה, נסיכת באדן, בתם של לאופולד, הדוכס הגדול של באדן וסופיה, נסיכת שוודיה. דרך אמו, הוא היה צאצא של מלכי שוודיה, גוסטב הרביעי אדולף וגוסטב השלישי. סבא שלו מצד האב קרל, נסיך ליינינגן, היה אחיה למחצה של המלכה ויקטוריה.

הסנדקים שלו היו דודתו של אביו, פאודורה, נסיכת ליינינגן דודו פרידריך הראשון, הדוכס הגדול של באדן (שיוצג על ידי הרמן, נסיך הוהנלוהה-לנגנבורג) ודודו אדוארד, נסיך ליינינגן (שיוצג על ידי ארנסט השני, דוכס סקסוניה-קובורג-גותה).

ב-12 ביולי 1894 התחתן אמיך עם פאודורה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג ולאופולדינה, נסיכת באדן, ממנה היו לו חמישה ילדים.

בשנת 1904 מת אביו, ואמיך ירש את תאריו. אמיך שירת בצבא הקיסרות הגרמנית, ואף הגיע לדרגת אוברסט-לויטננט, ובמהלך מלחמת העולם הראשונה לחם בכמה קרבות במסגרת הקורפוס ה-18. ב-18 ביולי 1939 מת אמיך, ובנו קרל, נסיך ליינינגן ירש את תאריו.

== משפחתו ==
ב-12 ביולי 1894 התחתן אמיך עם פאודורה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג ולאופולדינה, נסיכת באדן, ממנה היו לו חמישה ילדים:
* ויקטוריה, נסיכת ליינינגן (1895–1973), התחתנה עם מקסימיליאן רוזן זולמס-רדלהיים ואסנהיים.
* אמיך ארנסט, נסיך הכתר של ליינינגן (1896–1918), נהרג במהלך מלחמת העולם הראשונה.
* קרל, נסיך ליינינגן (1898–1946), התחתן עם מריה קירילובנה, הנסיכה הגדולה של רוסיה.
* הרמן, נסיך ליינינגן (1901–1971), התחתן עם אירינה, רוזנת שנבורן-וייסנטהייד.
* הסו, נסיך ליינינגן (1903–1967), התחתן עם מריה לואיזה, רוזנת נסלרודה.

== אילן יוחסין ==

==קישורים חיצוניים==

קטגוריה:גרמנים שנולדו ב-1866
קטגוריה:גרמנים שנפטרו ב-1939
שמואל אדלברג

שמואל אדלברג (בפולנית: Samuel Adalberg; 1868 – 10 בנובמבר 1939) היה היסטוריון פולקלור יהודי פולני, ומוציא לאור של אוסף פתגמים וביטויים מן הפולקלור הפולני.

בראשית ימי הכיבוש הנאצי בפולין במלחמת העולם השנייה הוחרמה ספרייתו הפרטית בידי הנאצים אדלברג התאבד זמן מה לאחר מכן ונקבר בבית הקברות היהודי בוורשה (אוקופובה, גענשא). מקום קברו לא סומן ואינו ידוע.

==לקריאה נוספת==
<div style="direction: ltr;">
* Dov Noy: Adalberg, Samuel. In: Encyclopedia Judaica. 2. Auflage. Band 1. Detroit 2007, , S. 371.
* Julian Krzyżanowski: Adalberg Samuel. In: Literatura XX wieku. Przewodnik encyklopedyczny. 1. Band A–O. Wydawnictwo Naukowe PWN, Warschau 2000, , S. 2.
</div>

==קישורים חיצוניים==

* [http://www.jhi.pl/psj/Adalberg_Samuel ביוגרפיה של שמואל אדלברג] באתר "Żydowski Instytut Historyczny - יידישער היסטארישער אינסטיטוט" 
* 
* 

==הערות שוליים==

קטגוריה:היסטוריונים יהודים פולנים
קטגוריה:ורשה: אישים
קטגוריה:פולקלוריסטים
קטגוריה:מתאבדים
קטגוריה:יהודים הקבורים בבית הקברות היהודי בוורשה
קטגוריה:ילידי 1868
קטגוריה:נפטרים ב-1939
שלמה שונפלד

שלמה שונפלד (באנגלית Solomon Schonfeld; 21 בפברואר 1912, לונדון, הממלכה המאוחדת - 6 בפברואר 1984, לונדון, הממלכה המאוחדת) היה רב באנגליה. היה שותף להצלת מאות ילדים ממזרח אירופה בשנות השואה.

==קורות חיים==
שלמה שונפלד נולד בלונדון בשנת 1912. למד בישיבת סלובודקה שבליטא ובישיבת ניטרה שבסלובקיה, שבה התיידד עם הרב מיכאל דב
וייסמנדל. בגיל 22 מונה במקום אביו לרב קהילת 'עדת ישראל' שבשכונת סטמפורד היל שבלונדון, והיה גם למנהל בית-הספר התיכון היהודי הראשון בלונדון ולראש הרבנים של איחוד הקהילות האורתודוקסיות.

כמייסד "מועצת החירום של הרב הראשי בבריטניה" מהדמויות הדומיננטיות בתחום ההצלה ומבצע ה"קינדרטרנספורט".

במרוצת שנת 1938 שיתף פעולה עם ניקולס וינטון וקלט דרך בית הספר היהודי 'שפורד' בלונדון ילדים יהודים מארצות הרייך, והתמודד עם תופעת הפליטות והבעיות שהיו כרוכות בה. בין הילדים הפליטים, היה הגאב"ד יצחק טוביה וייס. ע"פ ההיסטוריון נורמן לברכט (גאונות וחרדה, עמ' 353) היה אחראי שונפלד להצלתם של למעלה מ-10,000 נפשות במהלך השואה. "לימים, כשילדיו מבקשים ממנו לספר על הרפתקאותיו, מעדיף הרב ד"ר סלומון שונפלד להחליף נושא. "אלוקים הטיל עלי את המשימות האלה", הוא אומר, "ולא ארצה לזקוף לזכותי את מה שהוא עשה, שמא לא יבקש ממני שוב".

ב-1 בספטמבר 1939, עם פרוץ מלחמת העולם השנייה, פונה בית הספר ל"שפורד" - אזור כפרי במרכז בריטניה, כאמצעי התגוננות מפני ההפצצות הצפויות.

==לקריאה נוספת==
* יהודית גרינפלד, גלות באפרים ירוקים, הוצאת פלדהיים ירושלים, 1993.

==קישורים חיצוניים==
* [https://www.yadvashem.org/odot_pdf/Microsoft%20Word%20-%201612.pdf שונפלד, שלמה (1912-1982)], באתר יד ושם
* [http://www.zachor.michlala.edu/books/bib_t.asp?num=11&subNum=4&color= גלות באפרים ירוקים]
* 

קטגוריה:רבנים בריטים
קטגוריה:לונדון: רבנים
קטגוריה:מצילי ילדים בשואה
קטגוריה:מעוטרי אות גיבור השואה הבריטי
קטגוריה:בריטים שנולדו ב-1912
קטגוריה:בריטים שנפטרו ב-1984
Mistletoe

Mistletoe (בעברית: דבקון) הוא שיר חג המולד של הזמר הקנדי ג'סטין ביבר, אשר נכתב והופק על ידי נסרי ואדם מסינגר. השיר יצא לאור ב-17 באוקטובר 2011, כסינגל הראשון מתוך אלבום חג המולד Under the Mistletoe. השיר הוא שיר פופ ואר אנד בי, ויש השפעה על רגאיי. הסינגל קיבל ביקורות חיוביים לרוב ממבקרי המוזיקה. הסינגל הרוויח בטופ 10 בקנדה, דנמרק, ונורווגיה, והחמיץ להגיע בארצות הברית כאשר קיבל את המקום ה-11, כאשר בנוסף הרוויח בטופ 40 בתשע מדינות נוספות. השיר מתלווה יחד עם וידאו קליפ אשר בוים על ידי רומן וייט, אשר נראה לעין שהזמר שר בשלג, מואר באור. השיר הוא גם השיר היחיד שג'סטין ביבר הוציא בשנת 2011.

== רקע ומיקום ==
ביבר הופיע לראשונה עם השיר בשידור חי בסיור ההופעות הראשון שלו My World Tour ב־6 באוקטובר 2011, באצטדיון האולימפי שבריו דה ג'נרו, בברזיל. במשך ההופעה, ביבר אישר כי השיר הוצא לאור ברחבי העולם דרך פלטפורמת iTunes בתאריך 17 באוקטובר 2011. בריאיון עם MTV, ביבר אמר: "אני ממש מתרגש [שהשיר] הוא באמת קליט. אני יודע שכל המעריצים שלי יאהבו את זה. זה משהו שאני מרגיש שהם יתחילו לשיר את השיר בכל חג המולד שיהיה".

השיר נכתב והופק על ידי נסר ואדם מסינגר. השיר הוא שיר חג המולד אשר באופן קולי עובר מפופ לאר אנד בי ג'אנרים, תוך כדי שימוש באלמנטים של רגאיי.

== מיקומי שיא ==

==קישורים חיצוניים==

==הערות שוליים==

קטגוריה:שירי 2011
קטגוריה:סינגלים מ-2011
קטגוריה:שירי ג'סטין ביבר
קטגוריה:שירים באנגלית
קטגוריה:וידאו קליפים שבוימו על ידי רומן וייט
קטגוריה:שירי חג המולד
ג'ק דונלי

ג'ק דונלי (באנגלית: Jack Donnelly; נולד ב-28 באוקטובר 1985) הוא שחקן אנגלי, הידוע בעיקר מהופעתו בתפקיד ג'ייסון בסדרת הטלוויזיה של ה-BBC "אטלנטיס".

==ביוגרפיה==
דונלי נולד בעיר בורנמות' שבאנגליה, הוא למד בבית הספר סנט קתרין בווימבורן שבדורסט, ואחר כך בבית הספר סנט פיטר בבורנמות'. אמו, כריסי ויקאם היא כוריאוגרפית (של השיר הזוכה בתחרות הזמר של האירוויזיון משנת 1981 בביצוע להקת באקס פיז). היא הייתה חברה בלהקת המחול "Hot Gossip" והופיעה באופרת הרוק "סטארלייט אקספרס".

תפקידו הראשון של דונלי היה בדמות ג'ייסון ויקלר בסדרה "בית אנוביס" של ניקלודיאון. הוא כיכב בתפקידי אורח בסדרות כגון "רופאים", "שלישייה", "עברייני על", ו-"Dancing on the Edge". ב-2013 לוהק דונלי לתפקיד הראשי בסדרת הפנטזיה של ה-BBC "אטלנטיס" בה גילם את דמותו של ג'ייסון שנסחף לחוף העיר העתיקה והמסתורית "אטלנטיס". ב-2014 שיחק דונלי בתפקיד הכדורגלן אולי האנטר בסדרה הדוקומנטרית הפרודית "United We Fall". ב-2016 כיכב בפרק בסדרה "Dancing on the Edge" בתפקיד סמואל ווקר.

ב-2017 שיחק דונלי בתפקיד ראשי בדמות הנסיך אדריאן בסרט הטלוויזיה של הולמרק "A Royal Winter" לצדה של מריט פאטרסון.

===חיים אישיים===
באוקטובר 2017 התארס דונלי עם השחקנית השוודית-קנדית מאלין אקרמן.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2011
| בית אנוביס
| dir="ltr" | House of Anubis
| ג'ייסון וינקלר
| סדרת טלוויזיה
|-
| 2012
| רופאים
| dir="ltr" | Doctors
| הארי קילבר-בנט
| בפרק "Sentence"
|-
| 2012
| שלישייה
| dir="ltr" | Threesome
| פול
| בפרק "Vacuum"
|-
| 2012
| עברייני על
| dir="ltr" | Misfits
| ארנב לבן
| סדרת טלוויזיה (פרק אחד)
|-
| 2013
|
| dir="ltr" | Dancing on the Edge
| ליאופולד
| מיני-סדרה
|-
| 2013–2015
| אטלנטיס
| dir="ltr" | Atlantis
| ג'ייסון
| סדרת טלוויזיה
|-
| 2014
|
| dir="ltr" | United We Fall
| אולי האנטר
|
|-
| 2016
|
| dir="ltr" | Death in Paradise
| סמואל ווקר
| בפרק "The Blood Red Sea"
|-
| 2017
|
| dir="ltr" | A Royal Winter
| הנסיך אדריאן
| סרט טלוויזיה
|-
| 2020
|בשביל מה יש חברים?!
| dir="ltr" | Friendsgiving
| ג'ף
| סרט קולנוע
|-
|2022
|
|A Week In Paradise
|כריסטופר
|סרט קולנוע 
|-
| TBA
|
| dir="ltr" | Slayers
|
| סרט קולנוע
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1985
הטאודה

הטאודה (בנפאלית: हेटौडा) היא בירת פרובינציית בגמטי במזרח נפאל. העיר שוכנת כ-130 ק"מ (40 ק"מ בקו אווירי) דרום-מערבית לבירה קטמנדו בגובה של 345 עד 510 מטר במרכז מחוז מאקוונפור שבדרום-מערב הפרובינציה על גדות נהר ראפטי. על פי מפקד האוכלוסין האחרון משנת 2021 אוכלוסייתה מנתה 193,576 תושבים, ובכך היא העיר הרביעית בגודלה בפרובינציית בגמטי (אחרי קטמנדו, ולליטפור).

נמל התעופה סימארה, הממוקם 30 ק"מ דרומית מהטאודה, משרת את העיר.

==קישורים חיצוניים==

* 

==הערות שוליים==

קטגוריה:נפאל: ערים
נרג'יס נג'אר

נרג'יס נג'אר (בערבית: نرجس نجّار; בצרפתית: Narjiss Nejjar; נולדה בשנת 1971) היא במאית ותסריטאית קולנוע וסופרת מרוקאית. הסרט שלה Les Yeux Secs (עיניים יבשות מבכי) הוקרן בפסטיבל הקולנוע בקאן ב-2003.

== ביוגרפיה ==
נג'אר נולדה בטנג'יר, ולמדה קולנוע במכון לקולנוע ואמנות ויזואלית (ESRA) בפריז.

ב-1994, היא ביימה את הסרט התיעודי הראשון שלה, L’exigence de la Dignite. היא יצרה ועבדה על מספר סרטים עלילתיים ותיעודיים, ביניהם סרט תיעודי על אמנות אסלאמית, וגרסה בערבית לרחוב סומסום. סרטה המוכר ביותר הוא הסרט עלילתי Les Yeux Secs אשר התחיל בתור סרט תיעודי על נשות העיירה טיזי, אך הנשים סירבו להצטלם. הסרט מספר על כפר שבו הנשים רואות את הגברים רק פעם בשנה, כשאלו באים לביקור. הסרט הוקרן בפסטיבל הקולנוע בקאן ב-2003, וזכה בפרס הסרט הטוב ביותר בפסטיבל הסרטים הבינלאומי של רבאט.

היא גם המחברת של הספר Cahier d'empreintes, אשר יצא לאור בשנת 1999.

נג'אר היא בתו של הסופר נופיסה סבאי, אשר גם שימש כמפיק בסרטה Les Yeux Secs.

== פילמוגרפיה נבחרת ==
* L’exigence de la Dignite (1994)
* Khaddouj, Memoire de Targha (1996)
* Les Salines (1998)
* Le septième ciel (2001)
* Le miroir du fou (2002)
* Les Yeux Secs (2003)
* Wake Up Morocco (2006)
* Terminus des anges (2010)
* L'amante du rif (2011)

== קישורים חיצוניים ==

* [http://www.allocine.fr/personne/fichepersonne_gen_cpersonne=90844.html Narjiss Nejjar] באתר Allocine. (צרפתית)

== הערות שוליים ==

קטגוריה:ילידות 1971
קטגוריה:במאיות קולנוע מרוקאיות
ארנסט לאופולד, נסיך ליינינגן

ארנסט לאופולד, נסיך ליינינגן (בגרמנית: Ernst Leopold Victor Carl August Joseph Emich, Furst zu Leiningen; 9 בנובמבר 1830 - 5 באפריל 1904) היה נסיך ליינינגן משנת 1856 ועד מותו.

== ביוגרפיה ==
ארנסט לאופולד נולד ב-9 בנובמבר 1830, והיה בנם הבכור של קרל, נסיך ליינינגן והרוזנת מריה פון קלבלסברג. אביו היה אחיה למחצה של המלכה ויקטוריה של בריטניה. בשנת 1849 הצטרף ארנסט לאופולד לצי המלכותי. בשנת 1856 מת אביו, וארנסט לאופולד ירש את תאריו. בשנת 1860 הוא הועלה לדרגת קפטן, ולאחר מכן פיקד על HMS Magicienne ולאחריה על HMY Victoria and Albert II. בשנת 1885 הוא התמנה למפקד פיקוד נור, בשנת 1887 הוא הועלה לדרגת אדמירל, ובשנת 1895 הוא פרש מהצי.

בשנת 1863 הוא מונה לאביר מסדר האמבט, ובשנת 1866 הוא קיבל את צלב האבירים של העיטור. בשנת 1887 הוא קיבל את צלב האבירים הצבאי, ומאוחר יותר באותה השנה הוא קיבל את הצלב הגדול של צלב האבירים. בשנת 1898 הוא מונה לאביר המסדר הוויקטוריאני המלכותי. ב-5 באפריל 1904 מת ארנסט לאופולד במודאו, ובנו אמיך, נסיך ליינינגן ירש את תאריו.

== משפחתו ==
ב-11 בספטמבר 1858 התחתן ארנסט לאופולד בקרלסרוהה עם מריה, נסיכת באדן, בתם של לאופולד, הדוכס הגדול של באדן וסופיה, נסיכת שוודיה, ממנה היו לו שני ילדים:
* אלברטה, נסיכת ליינינגן (1863–1901)
* אמיך, נסיך ליינינגן (1866–1939)

== אילן יוחסין ==

==קישורים חיצוניים==

== הערות שוליים ==

קטגוריה:מסדר האמבט: אבירים וגבירות הצלב הגדול
קטגוריה:גרמנים שנולדו ב-1830
קטגוריה:גרמנים שנפטרו ב-1904
קרל, נסיך ליינינגן (1928–1990)

קרל, נסיך ליינינגן (בגרמנית: Karl von Leiningen; 2 בינואר 1928 – 28 בספטמבר 1990) היה נסיך גרמני וחתנו של בוריס השלישי, מלך בולגריה.

== ביוגרפיה ==
קרל נולד ב-2 בינואר 1928 בקובורג, והיה בנם הצעיר של קרל, נסיך ליינינגן ומריה קירילובנה, הנסיכה הגדולה של רוסיה, בתם של קיריל ולדימירוביץ', הנסיך הגדול של רוסיה וויקטוריה מליטה, נסיכת אדינבורו וסקסה-קובורג-גותה. קרל היה נין של ויקטוריה, מלכת הממלכה המאוחדת ואלכסנדר השני, קיסר רוסיה. בצעירותו הוא עבד בעיקר כאיש מכירות בפריז, ומאוחר יותר העביר את העסק לטורונטו. בסופו של דבר הוא הפך להיות מנהל בבית ההשקעות.

קרל פגש את מריה לואיזה, נסיכת בולגריה במדריד, שם היא גרה עם אמה. מריה לואיזה הייתה בתם היחידה של בוריס השלישי, מלך בולגריה וג'ובאנה מאיטליה, מלכת בולגריה. בדצמבר 1956 התארסו השניים, וב-14 בפברואר 1957 הם התחתנו באמורבאך, ורחובות העיירה היו מלאים עם מאות צופים מריעים. משפחתו של קרל הייתה בעלת אחוזות ענק בדרום גרמניה, ונחשבה לאחת ממשפחות האצולה העשירות ביותר בגרמניה. הונה בשנת 1957 הוערכה ב-1.5 מיליארד דולר.

לאחר החתונה התגוררו בני הזוג במדריד עד יוני 1958, ולאחר מכן עברו לקנדה. הנישואין לא היו מוצלחים, וב-4 בדצמבר 1968 התגרשו השניים.

מאוחר יותר עבר קרל לציריך, ולאחר מכן שוכנע על ידי כמה חברים יהודים לבקר בישראל, והחליט להשתקע בגליל. בקשתו להתקבל כמתנדב בקיבוץ נדחתה עקב גילו, ולבסוף הוא עבר לעבוד בחוות ורד הגליל. ב-28 בספטמבר 1990 מת קרל, והוא בן 62 שנים.

== משפחתו ==
ב-14 בפברואר 1957 התחתן קרל עם מריה לואיזה, נסיכת בולגריה, בתם של בוריס השלישי, מלך בולגריה וג'ובאנה מאיטליה, מלכת בולגריה, ממנה נולדו לו שני ילדים:
* בוריס, נסיך ליינינגן (נולד ב-1960)
* הרמן פרידריך, נסיך ליינינגן (נולד ב-1962)

== אילן יוחסין ==

==קישורים חיצוניים==
* 

== הערות שוליים ==

קטגוריה:נסיכים גרמנים
קטגוריה:גרמנים שנולדו ב-1928
קטגוריה:גרמנים שנפטרו ב-1990
גלוריה באמילויה

גלוריה באמילויה (באנגלית: Gloria Bamiloye; נולדה ב-4 בפברואר 1964) היא מחזאית, שחקנית קולנוע, מפיקת קולנוע, במאית קולנוע וסופרת. היא המייסדת של "Mount Zion Drama Ministry" (בתרגום חופשי לעברית: משרדי הדרמה בהר ציון).

== ביוגרפיה ==
גלוריה באמילויה נולדה בלסה , עיר הממוקמת באוסון שבדרום ניגריה. היא למדה במכללה להכשרת מורים בחטיבה באיפטומודו , שם הוכשרה כמורה בבית הספר. היא ייסדה את "Mount Zion Drama Ministry" יחד עם בעלה, מייק באמילויה . היא הציגה וביימה מספר סדרות וסרטים ניגריים. בשנת 2002, גלוריה באמילוי כתבה את הספר "The Anxiety of Single Sisters" (בתרגום חופשי לעברית: חרדת האחיות האחרות).

== פילמוגרפיה מובחרת ==
{|class="wikitable plainrowheaders" style="text-align:center;"
!|שנת הקרנה
!|שם הסרט במקור
!שם הסרט בעברית
|-
|2005
|The Haunting Shadows 1
|הצללים הרודפים 1
|-
|2005
|The Haunting Shadows 2
|הצללים הרודפים 2
|-
|2005
|The Haunting Shadows 3
|הצללים הרודפים 3
|}

== ספרים == 
{|class="wikitable plainrowheaders" style="text-align:center;"
!|שנת הוצאה
!|שם הספר במקור
!שם הספר בעברית
|-
|2001
|A Successful Ministerial Life in Drama Ministry
|חיי שרות מוצלחים במשרדי הדרמה
|-
|2002
|The Anxiety of Single Sisters
|החרדה של אחריות רווקות
|}

== חיים אישיים ==
באמילויה נשואה לשחקן הקולנוע מייק באמילויה, איתו יש לה שלושה ילדים: דמילולה באמילויה, ג'ושוע באמילויה' וגיפט באמילויה.

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה ניגריות
קטגוריה:מפיקות קולנוע ניגריות
קטגוריה:במאיות קולנוע ניגריות
קטגוריה:סופרות ניגריות
קטגוריה:מחזאיות ניגריות
קטגוריה:ילידות 1964
פאטימה ג'בלי וזאני

פטימה ג'בלי וזאני (בצרפתית: Fatima Jebli Ouazzani; בערבית: فاطمة جبلي أوازاني; נולדה בשנת 1959) היא במאית קולנוע מרוקאית-הולנדית.

== ביוגרפיה ==
וזאני נולדה במקנס, בשנת 1959, ועברה להולנד עם המשפחה שלה בשנת 1970. היא עזבה את הבית בגיל שמונה עשרה, לאחר שסירבה לשידוך שסידר לה אביה, אשר לא סלח לה, ונוצר ביניהם קרע. באותה התקופה, אביה עזב את אמה ונישא לנערה מרוקאית בת 17. וזאני נשבעה לעצמה שלעולם לא תתיר שגורלה יהיה כגורל אמה וסבתה, שגם הן נישאו בשידוכים מסורתיים ולא היו להן בחירות בחיים. למדה פסיכולוגיה תקופה לפני ששינתה כיוון, ונרשמה ללימודים בבית הספר לקולנוע ההולנדי באמסטרדם, שם היא סיימה תואר בבימוי ותסריטאות ב-1992. החל משנת 1973, החלה לעבוד כעיתונאית, במאית ומפיקה ברשות הטלוויזיה והרדיו ההולנדית, כשהיא מתמחה באקטואליה ובסרטים תיעודיים על נושאים חברתיים.

In het huis van mijn vader (בבית אבי, 1997) הוא סרט תיעודי באורך מלא על מאבקה של וזאני עם הציפיות הפטריארכליות מבוססות המגדר של משפחתה המרוקאית. הסרט עוקב אחרי נעימה, נערה מרוקאית המתגוררת בהולנד, בדרכה לנישואים מסורתיים, כולל הגשת סדינים מוכתמים בדם להורי החתן ביום שלאחר ליל הכלולות. הסרט מאיר זרקור על האחריות המוטלת על הנערה לשמר את "השם הטוב" של משפחתה באמצעות ה"טוהר" שלה, ואף מנפץ את המיתוס של קרום הבתולין.

הסרט הוקרן לראשונה ב-1998 בפסטיבל הסרטים של סן פרנסיסקו, שם הוא זכה בפרס מחט הזהב. הוא זכה גם בפרס הסרט הטוב ביותר בפסטיבל הסרטים הלאומי של מרוקו, על אף שבשל הנושא שלו, הוא לא זכה במרוקו להפצה מסחרית. למעשה, וזאני חוותה תגובות שליליות רבות בארץ מולדתה. לדבריה, הבחירה להיות אמנית היא בחירה לא מקובלת, אך דווקא מאמה היא קיבלה עידוד, כשזו אמרה לה ש"כל מה שחשוב זה שתוכלי לפרנס את עצמך, ולא להיות תלויה בגבר". בנוסף, זכה הסרט בפרס עגל הזהב לסרט התיעודי הטוב ביותר בפסטיבל הסרטים של הולנד, ובפרס איריס לסרט התיעודי האירופי הטוב ביותר.

== פילמוגרפיה נבחרת ==
* Het labyrint der lusten, 1991 (עוזרת במאי)
* In het huis van mijn vader, 1997 (במאית, תסריטאית)
* 2001, Het was weer zondig (במאית)

== קישורים חיצוניים ==

== הערות שוליים ==

קטגוריה:במאיות קולנוע מרוקאיות
קטגוריה:במאיות קולנוע הולנדיות
קטגוריה:הולנדיות שנולדו ב-1959
קטגוריה:הולנדים שנולדו ב-1959
יחסי נפאל–צרפת

שגרירות נפאל בפריז
יחסי נפאל–צרפת הם היחסים הבילטראליים בין הרפובליקה הפדרלית הדמוקרטית של נפאל לרפובליקת צרפת.

==רקע==
נפאל וצרפת כוננו יחסים דיפלומטיים ב-20 באפריל 1949. ביולי 1967 פתחו את שגרירותן ב-2 ערי בירתן. נפאל בפריז וצרפת בקטמנדו.

==ביקורים==
ביקורים של אנשי ממשל בדרגים שונים התקיימו ב-2 המדינות לאורך השנים.

===מצד נפאל===
באוקטובר 1966 ביקר המלך מהנדרה בצרפת והתקבל בברכה על ידי שארל דה גול.

באוקטובר 1989 ובספטמבר 1994 ביקר המלך בירנדרה בצרפת.

במהלך שנת 2005 ביקרו ראש ממשלת נפאל מאן מוהאן אדהיקארי ושר החוץ הנפאלי מהדאב קומאר.

ב-9 במרץ 2001 ביקר ראש ממשלת נפאל גיריג'ה פראסד קוירילה ביקור רשמי בצרפת.

ב-3 באוקטובר 2006 נועד סגן ראש ממשלת נפאל ושר החוץ ק. פ. שארמה עם נשיא המועצה החוקתית של צרפת פייר מזאו.

===מצד צרפת===
ב-3 במאי 1983 ביקר נשיא צרפת פרנסואה מיטראן ביקור רשמי בנפאל.

במאי 1996 ביקרה שרת החוץ של צרפת מארגי סודר בנפאל.

מ-24 עד 26 בספטמבר 2006 ביקרה משלחת של נציגים מהסנאט בראשות איבון קולין.

==קישורים חיצוניים==

==הערות שוליים==
אאידה מאדי דיאלו

אמנדה מאדי דיאלו (בצרפתית: Aïda Mady Diallo) היא סופרת ובמאית קולנוע מאלית, ילידת צרפת. היא המחברת של הרומן Kouty, mémoire de sang (2002).

== ביוגרפיה ==
את ילדותה העבירה בצרפת, ואת נערותה במאלי. לאחר שהשלימה תואר ראשון בכלכלה חקלאית באוניברסיטה באוזבקיסטן, דיאלו חזרה למאלי.

הרומן שלה Kouty, mémoire de sang (קוטי, זיכרונות של דם), מספר את סיפורה של נערה צעירה בגאו בשנות ה-1980, המחפשת נקמה על רצח משפחתה בידי חבורה של כנופיית נוודים טוארגים. בריאיון עם מגזין Bamako Culture, דיאלו מתארת את הספר כ"קריאה לסובלנות ומחילה." המבקר פים היגינסון תיאר את הרומן כאדפטציה של טרופים של ספרי פשע ורומנטיקה, על מנת לבקר את האובססיה של הקוראים המערביים עם אלימות אפריקאית.

סרט הטלוויזיה של דיאלו, Karim et Doussou, הוא סיפור על נישואים מאליים עכשוויים, שהיה מועמד לפרס פסטיבל הקולנוע והטלוויזיה הפאן-אפריקאי בוואגאדוגו (FESPACO) לשנת 2011.

== עבודות ==
; ספרות:
* Kouty, mémoire de sang. Paris: Gallimard, 2002. .
*No Title, Paris: Gallimard 2002
* Aïda Mady Diallo. Les Carnets de la Creation. Montreuil, Paris: l'Oeil, 2003. . סיפור קצר מאת דיאלו, עם צילומים של אנטואן ד'אגאטה.

; קולנוע
* Karim et Doussou, 2011

== הערות שוליים ==

קטגוריה:במאיות קולנוע מאליות
קטגוריה:במאיות קולנוע צרפתיות
קטגוריה:סופרות מאליות
הקבוצה המיוחדת למבצעים פדרליים

ממוזער
הקבוצה המיוחדת למבצעים פדרליים (בספרדית: Grupo Especial de Operaciones Federales, בראשי תיבות: GEOF) הוא שמן של יחידות טקטיות משטרתיות של המשטרה הפדרלית בארגנטינה שתפקידן לבצע מבצעים ללוחמה בטרור, מניעת הברחות סמים, אבטחת אח"מים וחילוץ בני ערובה.

הקבוצה מהווה יחידה של המשטרה הכפופה לדירקטוריון הכללי פשעים מורכבים וטרור בינלאומי. למרות קיומם של כוחות מיוחדים בארגנטינה כבר משנת 1930, היחידה עצמה נוצרה באופן רשמי רק לאחר הפיגוע בבניין הקהילה היהודית בארגנטינה. היחידה הראשונה הוקמה ב-1994 בטוקומן וב-1997, הוקמה היחידה השנייה ברוסריו. רק שנה לאחר מכן הוקמה היחידה בבואנוס איירס.

קורס ההכשרה עומד על 20 שבועות והוא מחולק לשתי תקופות, עם רק 15% של לוחמים שעוברים את ההכשרה, הכוללת צליפה, צניחה, אמנויות לחימה, נהיגה התקפית ושימוש בחומרי נפץ. הקבוצה משתפת פעולה ומתאמנת עם יחידות מיוחדות של מדינות אחרות הדומות לה, כמו יחידת ה-FBI לחילוץ בני ערובה, ויחידת צבא ארצות הברית: הכומתות הירוקות, כמו גם היחידה הישראלית ימ"מ ויחידות ה-SWAT. היחידה זכתה לכינוי 4T (todo tiempo-todo terreno, בכל מזג אוויר ובכל שטח הוא המוטו של היחידה) והיא פועלת בכל ארגנטינה.

== ציוד ==
הציוד הבסיסי לכל לוחם ה-GEOF כולל נשק סטנדרטי ורובה סער. הציוד גם כולל רובי ציד, רובי צלפים, ואפילו מכונת ירייה (מספר יחידות) תלוי במצבים בהן נתקלים הלוחמים.

להלן הנשק הנפוץ שבשימוש ה-GEOF:
* גלוק 17: סטנדרטי הנשק
* ברטה 92
* הקלר וקוך USP ב-45 ACP
* הקלר וקוך MP5
* SIG 552 קומנדו: סטנדרטי נשק
* FN Minimi
* רמינגטון 870
* H-S Precision HTR
* M24 SWS
* M110 SASS

== ראו גם ==
* המשטרה הפדרלית בארגנטינה
* היחידה המיוחדת הראשונה (ארגנטינה)
קטגוריה:ארגנטינה: צבא וביטחון
קטגוריה:יחידות משטרתיות ללחימה בטרור
ג'ומוקה אודטולה

ג'ומוקה אודטולה (באנגלית: Jumoke Odetola) היא שחקנית ניגרית מקרב קבוצת היורובה שבניגריה. אודטולה החלה את קריירת המשחק שלה בתעשיית הקולנוע הניגרית של נוליווד בשפה האנגלית טרם השתתפותה בסרטים בשפת היורובה.

== ביוגרפיה ==
אודטולה התחנכה בבית הספר לבנות Abeokuta Girls Grammar School. לאחר מכן היא סיימה תואר ראשון בתקשורת ובמדעי המחשב באוניברסיטת Ajayi Crowther University. בנוסף לכך היא המשיכה את לימודיה לתואר שני במדעי המחשב ב-Federal University of Agriculture Abeokuta.

== קריירה ==
בריאיון למגזין Punch חשפה אודטולה כי ההחלטה להתחיל בקריירת משחק הייתה בניגוד לרצונם של הוריה. עם זאת, הצלחתה יחד עם אהבתה לתחום השחק והקולנוע גרמו להוריה להשלים עם ההחלטה שלה ועל כן הם תמכו בה לאורך דרכה בעולם הקולנוע. כמו כן, היא גם תיארה את הדמות אותה גימה בסרט Somewhere in the Dark, בהשתתפות גבריאל אפולויאן כתפקיד הכי מאתגר אותה שיחקה בכל סרטיה.

== פרסים ==
בשנת 2015, זכתה אודטולה בפרס השנה של BON Awards. כמו כן, זכתה בפרס השחקנית הטובה ביותר לשנת 2016 בתחרות Africa Magic Viewers Choice Awards על תפקידה בסרט  Binta Ofege. היא שמרה על פרס זה גם לאחר מכן הודות לתפקיד אותו גילמה בסרט Somewhere in the Dark. לאחר מכן זכתה אודטולה בשנת 2017 בפרס בפרס מיטב נוליווד, אירוע קולנוע שנתי הנערך על ידי מגזין Best of Nollywood בהכרה בהישגים יוצאי דופן בתעשיית הקולנוע הניגרי. כמו כן היא זכתה בתואר השחקנית הטובה ביותר בתפקיד הראשי בסרט יורובה במסגרת התחרות. באותה שנה זכתה גם בפרס שחקנית המשנה הטובה ביותר במסגרת התחרות City People Movie Awards.

== פילמוגרפיה ==

* Somewhere in the Dark
* Glitterati
* Binta Ofege
* Heroes and Zeros
* Ebi Tawaani
* Iwalesin
* Orun Dopa
* Super Story
* Tinsel
* Papa Ajasco
* Family Ties
* Wetin Women Want (2018)

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה ניגרים
קטגוריה:ילידות 1983
קטגוריה:ניגרים שנולדו ב-1983
טומי אדונסי

טומי אדונסי (באנגלית: Tomi Odunsi; נולדה ב-24 במאי 1987) היא שחקנית טלוויזיה, זמרת ומשוררת ניגרית המפורסמת הודות לתפקידה בסדרת הטלוויזיה הניגרית המפורסמת "Salewa".

== ביוגרפיה ==
אדונסי נולדה ב-24 במאי 1987 במדינת אוגון שבניגריה. היא למדה באוניברסיטת לאגוס שבניגריה, וסיימה את לימודיה עם קבלת תואר בוגר (BA) בבלשנות של שפות אפריקאיות עם התמחות בפת היורובה. את הופעת הבכורה שלה ביצעה עם הסינגל "I Wan Blow", אותו ביצעה באפריל 2013 במלון Oriental Hotel.

== קריירה ==
אדונסי כתבה שירים רבים ובהם:
* The Magic 2013 Christmas Theme Song
* In the Music Movie soundtrack
* All the songs in her EP, Santacruise
* Superwomen episode on Moments with Mo with Mo Abudu
* Urban Lounge TV show theme song

== תיאטרון ==
* Oluronbi: The Musical 1 & 2: Sope
* Oluronbi: The Musical 3: Ope
* Fractures: Toju
* Rubiewe: Cup
* Saro: The Musical: Ronke

== פילמוגרפיה ==
* Tinsel

== מיזמים אחרים ==
אדונסי היא המנכל"ית והמייסדת של CGT מדיה בע"מ, חברת בידור ומדיה אפריקאית.

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ניגריות
קטגוריה:ילידות 1987
צרפת באירוויזיון הילדים

צרפת נטלה חלק בתחרות אירוויזיון הילדים שש פעמים: החל מהצטרפותה הראשונה ב-2004, כאשר תומאס פונטייר נשלח כנציגה של צרפת בתחרות עם השיר ""Si on voulait bien"". צרפת זכתה שלוש פעמים בתחרות: בשנת 2020, בשנת 2022 ובשנת 2023. צרפת השתתפה בתחרות גם ב-2018,2019 ו-2021.

== היסטוריה ==
צרפת הצטרפה לתחרות ב-2004. באותו שנה סיימה צרפת במקום ה-6. צרפת החליטה לסגת מן התחרות לאחר 2004 מחוסר המשך התעניינות בתחרות.

ב-18 בנובמבר 2015 התברר כי צרפת מעוניינת לחזור לתחרות. עם זאת, צרפת הודיעה ב-24 ביוני 2015 כי לא תחזור לתחרות, אולם שלחה משלחת לצפייה בתחרות.

ב-13 במאי 2016 פורסם איגוד השידור האירופי היה בקשר עם מספר מדינות, כולל צרפת, כדי לשכנע אותם להשתתף בתחרות 2016. עם זאת צרפת לא השתתפה בתחרות של 2016 וגם לא בזו של 2017. ב-12 במאי 2018 הוכרז כי צרפת תחזור לתחרות של 2018. באותה שנה צרפת סיימה בתחרות במקום השני.

ב-18 ביולי 2019 הוכרזה רשימת המדינות המשתתפות באירוויזיון הילדים 2019 וצרפת ביניהם, קרלה לאזרי ייצגה את צרפת באותה השנה עם השיר "Bim bam toi" וסיימה במקום החמישי.

באירוויזיון הילדים 2020 צרפת שלחה את הזמרת ולנטינה עם השיר "J'imagine", וזכתה במקום הראשון עם 200 נקודות. צרפת אירחה את אירוויזיון הילדים 2021 באולם לה סיין מוזיקל שבפריז. באותה שנה צרפת שלחה את אנזו עם השיר "Tic Tac" והגיעה למקום השלישי עם 187 נקודות.

באירוויזיון הילדים 2022 שלחה צרפת את ליסנדרו עם השיר "!Oh Maman" והגיעה למקום הראשון עם 203 נקודות. צרפת אירחה את התחרות בפעם השנייה, הפעם באולם הקונצרטים פאלה ניקאיה שבעיר ניס. באותה שנה שלחה צרפת את זואי קלאוזור עם השיר "Cœur" והגיעה למקום הראשון עם 228 נקודות, בפעם השלישית בתולדותיה ובפעם השנייה ברציפות. היא המדינה השנייה שניצחה פעמיים ברציפות באירוויזיון הילדים, ביחד עם פולין.

==המבצעים והשירים שיצגו את צרפת באירוויזיון הילדים==

{| class="wikitable sortable" style="font-size:90%; text-align: center;"
|-
! שנה
! אמן
! שיר
! תרגום לעברית
! מקום
! נקודות
|-
|2004
| תומאס פונטייר
| "Si on voulait bien"
| "אם רצינו"
| align=right |6
| align=right |78
|-
| colspan="6" |לא נטלה חלק בין השנים 2005–2017
|-bgcolor="silver"
|2018
| אנג'לינה נאבה
|"Jamais sans toi"
| "לעולם לא בלעדיך"
| align=right |2
| align=right |203
|-
|2019
|קרלה לאזרי
|"Bim bam toi"
|״בים בם לך״
|5
|169
|-bgcolor="#ffd700"
|2020
|ולנטינה
|"J'imagine"
|"אני מתארת לעצמי"
| align=right |1
|200
|-style="font-weight:bold; background:#C96;"
|2021
|אנזו
|"Tic Tac"
|"טיק טק"
|3
|187
|-

|-style="font-weight:bold; background:gold;"
|2022
|ליסנדרו
|"!Oh Maman"
|"הו אמא!"
|1
|203
|-style="font-weight:bold; background:gold;"
|2023
|זואי קלאוזור
|"Cœur"
|"לב"
|1
|228
|-
|2024
|
|
|
|
|
|}

==מגישי הניקוד והשדרנים==
{| class="wikitable"
|-
! שנה
! מגיש
! שדרן
|-
| 2004
| גבריאלה
| אלזה פאייר וברונו ברברס
|-
| 2018
| לובאבה מרצ'וק ודניאל רוטנקו
| סטפן ברן ומאדאם מסייה
|}

==ראו גם==
* צרפת באירוויזיון הילדים 2018
* אירוויזיון הילדים

==קישורים חיצוניים==
* 

קטגוריה:אירוויזיון הילדים לפי מדינה
קטגוריה:מוזיקה צרפתית
פורט אוונטורה וורלד

פורט אוונטורה וורלד הוא אתר נופש בקטלוניה שבספרד. אתר הנופש הוקם סביב פארק השעשועים פארק פורט אוונטורה, שמושך אליו כ-3.5 מיליון מבקרים בשנה - מה שהופך אותו לפארק השעשועים הפופולרי ביותר בספרד והפארק השישי לפי כמות המבקרים באירופה.

אתר הנופש כולל פארק שעשועים נוסף, פרארי לנד, ומשנת 2017 כולל גם את פארק המים PortAventura Caribe, חמישה בתי מלון, מרכז כנסים וחניון לילה למעונועים.

==קישורים חיצוניים==

* 

קטגוריה:פארקי שעשועים באירופה
קטגוריה:ספרד: תיירות
קטגוריה:קטלוניה: מבנים
היחידה המיוחדת הראשונה (ארגנטינה)

גדוד היחידה המיוחדת הראשונה (בספרדית: 1er Batallón de Combate-Grupo Especial Uno, בקיצור: GE-1) היא יחידת תקיפה טקטית של המשטרה הפדרלית בארגנטינה המורכבת מחיילי צבא היבשה.

היחידה הוקמה כיחידה מבצעית מיוחדת בשנת 1978, כאשר ארגנטינה אירחה את גביע העולם בכדורגל. עשר שנים מאוחר יותר, ב-1988, שינתה היחידה את שמה ל"קבוצת המבצעים המשטרתית" והפכה באופן רשמי ליחידה העיקרית למלחמה בטרור של המשטרה הפדרלית. בשנת 1994 הוקמה יחידת GEOF וגודלה של GE-1 הופחת באופן דרמטי. עם הפיכת משטרת בואנוס איירס למשטרת המטרופולין בשנת 2002, היחידה הוקמה מחדש והפכה במהירות לכוח עילית טקטי, עם יותר מ-400 מבצעים מוצלחים.

כל לוחמי GE-1 מחויבים לעבור בדיקה קפדנית, הכשרה מקיפה לפני הצטרפותם ליחידה. היחידה נקראת בעת הצורך, באופן סלקטיבי בסגנון הדומה במידה רבה ליחידת ה-SWAT האמריקאית.

היחידה משתמשת בכלי נשק מיוחדים וציוד כגון: גלוק 17, אקדח 9 מ"מ, רובי תקיפה הקלר וקוך HK33, מכונת ירייה הקלר וקוך MP5, ורובה צלפים M24 SWS.

== ראו גם ==
* הקבוצה המיוחדת למבצעים פדרליים
* המשטרה הפדרלית

קטגוריה:קצרמר טרור
קטגוריה:ארגנטינה: צבא וביטחון
קטגוריה:יחידות משטרתיות ללחימה בטרור
לרנו!

לרנו! (!lernu) הוא שירות מקוון המיועד ללימוד שפת האספרנטו. האתר הוקם ב-21 בדצמבר 2002 על ידי E@I , ארגון נוער בינלאומי אשר החל בתור קבוצת עבודה באגודת הנוער האספרנטי העולמי ומנוהל על ידם.
משמעות המילה "לרנו" באספרנטו היא "למד" במודוס הציווי.

נכון לשנת 2013 דיווח האתר כי הוא זוכה ל-150–300 אלף כניסות מדי חודש, וכיום יש בו למעלה מ-300 אלף משתמשים רשומים.

הקורס הראשי באתר מבוסס על סיפור מסוגת המדע הבדיוני בשפת האספרנטו המתאר מכונת זמן, ויחד עם התרגילים המצורפים לכל שיעור, לומד התלמיד במהלך הקורס את יסודות השפה. יחד עם לימוד השפה, הקורס חושף את התלמיד לפעילות האספרנטיסטית בעולם. זהו אחד הקורסים הפופולריים באינטרנט ללימוד שפת האספרנטו וייחודו בכך שהוא מציע את הקורס ב-36 שפות שונות, בהן: קטלונית, מנדרינית, דנית, אנגלית, פינית, צרפתית, גיאורגית, גרמנית, עברית, הונגרית, איטלקית, קירונדי, סווהילית, נורווגית, פרסית, פורטוגזית, רומנית, סרבית, סלובקית, סלובנית, שוודית, אוקראינית. (זאת, בניגוד לקורס של אפליקציית לימוד השפה דואלינגו לדוגמה, שמציעה קורסים באספרנטו רק מאנגלית, ספרדית, פורטוגזית, צרפתית וסינית).

הקורסים בשפות השונות מתורגמים על ידי מתנדבים מהגרסה האספרנטית, ולפיכך רמת התרגום שלהן משתנה בין קורס לקורס.

מלבד הקורסים, האתר כולל מגוון שירותים וכלים נוספים ללימוד אספרנטו, כגון משחקים, מילונים, סיפורים מוקלטים וסרטונים. הוא גם מספק שירותים תקשורתיים כגון צ'אט, פורום דיונים וחדשות בנוגע לאירועי אספרנטו.
דוברי השפה וארגוני אספרנטו יכולים לפרסם תוכן שקשור לפעילויות ולשירותים שלהם באתר.

==קישורים חיצוניים==
* 

==הערות שוליים==

קטגוריה:אספרנטו
קטגוריה:אתרי אינטרנט שהושקו ב-2002
פיוטר קלימוק

פיוטר איליאץ' קלימוק (ברוסית: Пётр Ильич Климук; ) הוא קוסמונאוט סובייטי ממוצא בלארוסי שטס לחלל כחבר משלחת לתחנת החלל סאליוט 6.

==קורות חיים==
פיוטר קלימוק נולד כפר במחוז ברסט (אז בברית המועצות, כיום בבלארוס) למשפחת איכרים. לאחר סיום בית הספר, פיוטר קלימוק החל ללמוד טיס ולאחר סיום נקלט בחיל האוויר הסובייטי.

בשנת 1965 פיוטר קלימוק הועבר ליחידת הקוסמונאוטים. לאחר סיום הקורס הכנות הוא הוצב כחבר צוות של סויוז 13 וביצע את הטיסה הראשונה בשנת 1973.

בשנת 1975 הוא טס בפעם השנייה בחללית סויוז 18. החללית התחברה לתחנת חלל סאליוט 4 לביצוע ניסויים לפי תוכנית. 

בשנת 1978 קלימוק בפעם השלישית בחללית סויוז 30. החללית התחברה לתחנת חלל סאליוט 6 לביצוע ניסויים לפי תוכנית. 

בשנת 1978 הוענק לו פרס ברית המועצות על מחקרים בתחום השפעת החלל על בריאות האדם.

בסוף שנות ה-70 של המאה ה-20 הוא כיהן בכמה תפקידי ניהול ביחידת הקוסמונאוטים ובשנים 1991-2003 היה מנהל מרכז ההכנות לקוסמונאטים. בשנת 2004 פיוטר קלימוק השתחרר מהשרות בחיל האוויר הרוסי בדרגת גנרל פולקובניק.

==קישורים חיצוניים==

* [http://www.spacefacts.de/bios/cosmonauts/english/Klimuk_pyotr.htm תקציר נתונים באתר ספייספאקטס]
* [http://www.astronautix.com/k/klimuk.html נתונים מאנציקלפדיית החלל]
* [https://www.gctc.ru/main.php?id=179 ביוגפריה באתר רוסקוסמוס]
* [https://warheroes.ru/hero/hero.asp?Hero_id=1309 ביוגרפיה מפורטת] 

* 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:בלארוסים
קטגוריה:קצינים בלגיון הכבוד
קטגוריה:גנרלים בחיל האוויר הסובייטי
קטגוריה:מקבלי עיטור ההצטיינות למען המולדת
קטגוריה:אישים שהונצחו על בולי ברית המועצות
קטגוריה:מעוטרי צלב גרונוולד
קטגוריה:סובייטים שנולדו ב-1942
וסילי לאזארב

וסילי גריגורייביץ' לאזארב (ברוסית: Василий Григорьевич Лазарев; ) היה קוסמונאוט סובייטי שטס לחלל במסגרת תוכנית סויוז.

== קורות חיים==
וסילי לאזארב נולד בכפר במחוז אלטאי למשפחת איכרים. בשנת 1951, לאחר סיום בית הספר, גויס לצבא. הוא הופנה ללימודי רפואה והוסמך לרופא צבאי. בשנת 1954 לאזארב עבר קורס טיס והמשיך את שרותו בחיל האוויר הסובייטי.

בשנת 1964 וסילי לאזארב הועבר ליחידת הקוסמונאוטים. הוא היה חבר בצוות משנה של חללית ווסחוד 2. במהלך שנות ה-70 של המאה ה-20 הוא היה חבר בצוות משנה של מספר משימות חלל שלא בוצעו.

בשנת 1973 וסילי לאזארב שוגר לחלל בחללית סויוז 12 ולצד אולג מקארוב.

בשנת 1975 צמד לאזארב/מקארוב השתתפו בטיסת "סויוז 18-1". עקב תקלה טכנית במשגר הם חולצו מהחללית תוך שימוש במערכת חרום. במהלך זה הקוסמונאוטים עברו עומסי יתר כבדים. בריאותו של לאזארב נפגעה. למרות זה, הוא היה חבר במספר צוותי משנה של חלליות סובייטיות, אך לא טס לחלל בפעם השלישית.

בנובמבר 1985 הוא שוחרר מחיל האוויר הסובייטי מסיבות בריאותיות.

הוא עבד בעבודות שונות ונפטר בשנת 1990 מהרעלה.

==קישורים חיצוניים==

* [http://www.spacefacts.de/bios/cosmonauts/english/lazarev_vasili.htm תקציר נתונים באתר ספייספאקטס]
* [http://www.astronautix.com/l/lazarev.html נתונים מאנציקלפדיית החלל]
* [https://www.gctc.ru/main.php?id=1062 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=1874 ביוגרפיה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:טייסי חיל האוויר הסובייטי
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1928
קטגוריה:סובייטים שנפטרו ב-1990
יחסי מונגוליה – סן מרינו

יחסי מונגוליה–סן מרינו הם היחסים הדיפלומטיים הרשמיים שבין מדינת מונגוליה לבין הרפובליקה המרוממת של סן מרינו.

== הסכמים דיפלומטיים ==
בין מדינת מונגוליה לבין הרפובליקה המרוממת של סן מרינו נחתם הסכם דיפלומטי אחד בלבד:
* הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין מדינת מונגוליה - 30 בנובמבר 2006.

== נציגויות דיפלומטיות ==
* סן מרינו מיוצגת במונגוליה בדרג השגרירות באמצעות שגרירות שהיא מחזיקה באולן בטור, בירת המדינה.
* מונגוליה אינה מיוצגת בסן מרינו בשום דרג, לא בדרג השגרירות ולא בדרג הקונסולרי.

== הערות שוליים ==
אלנקה ארמנץ

אלנקה ארמנץ (בסלובנית: Alenka Ermenc; נולדה ב-5 בספטמבר 1963) היא גנרלית סלובנית, אשר כיהנה כראש המטה הכללי של צבא סלובניה. ארמנץ היא האישה הראשונה בתפקיד הרמטכ"ל בסלובניה והאישה היחידה שהחזיקה בתפקיד זה בין כל מדינות נאט"ו. קודם לכן שירתה כקצינה בכוחות המזוינים של סלובניה בדרגת מייג'ור גנרל.

==קריירה צבאית==
ארמנץ החלה את שירותה הצבאי בשנת 1991, השנה בה סלובניה הכריזה על עצמאותה לאחר התפרקות יוגוסלביה. היא שירתה כחלק מכוחות שמירת השלום בקוסובו. בינואר 2006 מונתה לפקד על גדוד המודיעין והחיילים של הכוחות המזוינים של צבא סלובניה, ובכך הפכה למפקדת הראשונה בגדוד. במאי 2009 הועלתה לדרגת מייג'ור גנרל, ומונתה למפקדת הגדוד שבמסגרתו השתתפה ב"כוח קוסובו".

בפברואר 2018 מונתה לסגנית ראש המטה הכללי אלן גדר, לאחר שקודמו בתפקיד הודח.

ב-23 בנובמבר 2018 היא הועלתה על ידי נשיא סלובניה בורוט פאחור לדרגת גנרל כדי לקדמה לתפקיד ראש המטה הכללי. ב-28 בנובמבר מונתה באופן רשמי לרמטכ"ל.

במרץ 2020 היא הודחה על ידי ממשלתו החדשה של יאנז יאנשה והוחלפה על ידי רוברט גלאוואש.

==קישורים חיצוניים==

==הערות שוליים==

קטגוריה:גנרלים סלובנים
קטגוריה:מפקדי צבאות סדירים בעת החדשה: אישים
קטגוריה:גנרליות
קטגוריה:ילידות 1963
קטגוריה:נשים סלובניות
מריה, נסיכת באדן (1834–1899)

מריה, נסיכת באדן (בגרמנית: Prinzessin Marie Amalie von Baden; 20 בנובמבר 1834 - 21 בנובמבר 1899), הייתה בתו של לאופולד, הדוכס הגדול של באדן ואשתו של ארנסט לאופולד, נסיך ליינינגן.

==ביוגרפיה==
מריה נולדה בקרלסרוהה ב-20 בנובמבר 1834, ללאופולד, הדוכס הגדול של באדן ולסופיה, נסיכת שוודיה, בתם של גוסטב הרביעי אדולף, מלך שוודיה ופרדריקה מבאדן.

במהלך מהפכות אביב העמים ברחו בני המשפחה לקובלנץ, ורק לאחר שוך המהומות חזרו לקרלסרוהה. בשנת 1852 מת אביה לאופולד, הדוכס הגדול של באדן, ואחיה לודוויג השני, הדוכס הגדול של באדן עלה לשלטון במקומו.

ב-11 בספטמבר 1858 התחתנה מריה עם ארנסט לאופולד, נסיך ליינינגן, שהיה אחיינה למחצה של ויקטוריה, מלכת הממלכה המאוחדת, ונולדו להם שני ילדים. ב-21 בנובמבר 1899 מתה מריה באמורבאך, והיא בת 65 שנים.

==משפחתה==
ב-11 בספטמבר 1858 התחתנה מריה עם ארנסט לאופולד, נסיך ליינינגן, ממנו נולדו לה שני ילדים:
* אלברטה, נסיכת ליינינגן (1863–1901)
* אמיך, נסיך ליינינגן (1866–1939)

== אילן יוחסין ==

==קישורים חיצוניים==

קטגוריה:ילידות 1834
קטגוריה:נסיכות באדן
קטגוריה:בית צרינגן
קטגוריה:נפטרות ב-1899
ננסי אוקו ברייט

ננסי אוקו ברייט (באנגלית: Nancee Oku Bright) היא יוצרת סרטים דוקומנטריים, במאית, מפיקה, מחברת ספרים ודיפלומטית ליברית, המבוססת בעיר ניו יורק. היא גם המפקדת של החטיבה ההומניטרית של כוחות שמירת השלום של האומות המאוחדות ברפובליקה הדמוקרטית של קונגו.

== ביוגרפיה ==
ברייט השלימה תואר שני ודוקטורט באנתרופולוגיה חברתית באוניברסיטת אוקספורד. עבודת הדוקטורט שלה, על הפליטים האריתראים במחנה הפליטים אום גרגור בסודאן, יצא לאור כספר בשנת 1998. 

ברייט עבדה כעיתונאית, וכתבה עבור ה-BBC, מספר עיתונים בריטיים, "ווג", Newsday ו- Miami Herald. היא יצרה מספר סרטי תעודה אתנוגרפיים קצרים על הפליטים בסודאן ועל החיים בליבריה. הסרט התיעודי שלה עבור ערוץ הטלוויזיה הציבורית PBS, Liberia: America's stepchild (2002) חקר את הגורמים למלחמת האזרחים הליברית הראשונה, שנערכה בין 1989 ל-1997.

== עבודות נבחרות ==
=== ספרים ===

* Mothers of Steel: The Women of Um Gargur, an Eritrean Refugee Settlement in the Sudan, Red Sea Press, 1998
* La Monuc a aussi un agenda humanitaire : mission des Nations Unies au Congo, Coéd. GRIP-Éd. Complexe, 2002

=== סרטים ===

* Liberia: America's Stepchild, 2002

== קישורים חיצוניים ==

== הערות שוליים ==

קטגוריה:במאיות ליבריות
קטגוריה:במאי סרטים תיעודיים
תבונת הכוכבים (סרט)

תבונת הכוכבים (ברוסית: Звёздный разум, הופץ במדינות המערב באנגלית בשם "Project Gemini") הוא סרט מדע בדיוני רוסי, בהפקת חברת KD Studios ובבימויו של ויאצ'סלב ליסנבסקי. בכיכובו של יגור קורשקוב. הסרט תוכנן לעלות לאקרנים בהפצה נרחבת ברוסיה ב-22 באוגוסט 2019, בהפצת חטיבת חבר המדינות של אולפני פוקס המאה ה-20. בהמשך נודע תחילה שתאריך יציאתו לאקרנים נדחה ל-3 בדצמבר 2020 ואז שוב נדחה, לספטמבר 2021. ברם, הסרט נדחה לבסוף לינואר 2022 ויצא ב-6 בינואר 2022.

== עלילה ==
בעתיד. כדור הארץ נמצא תחת איום ממשי של הרס עקב משבר סביבתי גלובלי. על מנת לברוח, האנשים מתכננים ליצור בחלל בית חדש. לצורך בחירת הכוכב המתאים ביותר, הם שולחים למשימה אל טיטאן, קוסמונאוטים בתקווה שיצליחו ליצור את התנאים עבור אנשים לחיות חיים מלאים. עם זאת, במהלך הטיסה מתרחשת תאונה על ספינת החלל וכתוצאה מכך הקוסמונאוטים מאבדים תקשורת עם כדור הארץ ואת היכולת לחזור. עם הגעתם לכוכב אחר, אנשי הצוות נאלצים להתמודד עם משהו בלתי נתפס שעלול לסיים את המשימה וכתוצאה מכך גם להביא את הקץ על האנושות.

== צוות שחקנים ==
* יגור קורשקוב - ד"ר סטיבן רוס
* אליונה קונסטנטינובה - אמילי נובאק
* יקטרינה שפיצה - ג'יין רוטקובסקי
* ניקיטה וולקוב - ואדים לאדין
* אלכסנדר קוזנצוב - סנאטור רייגרט
* מיכאיל בשקאטוב - ניקולס סטולר
* קטיה קבאק - פליסיטי
* ניקיטה דיובבאנוב - פרנק
* אנוור חלילולאייב - עורך הבילד
* סרגיי גילב

== הפקה ==
===פיתוח===
את הפרויקט ביים ויאצ'סלב ליסנבסקי, שביים בעבר את מעבר למציאות. הוא כתב את התסריט בשיתוף פעולה עם דמיטריי ז'יגאלוב.
===צילומים===
הצילומים התקיימו ברוסיה ובקזחסטן במשך חודשיים בשנת 2016. הסרט צולם במוסקבה במיקומים שנבחרו במיוחד: פארק המשרדים קומסיטי, בשטחה של מוסקבה סיטי, ליד מתחם המגורים אקווה-מרין בגדת אוזרקובסקאיה. בנוסף הצילומים נערכו בהתייעצויות עם מומחים וקוסמונאוטים, במהלך ביקור בעיר הכוכבים.

==הפצה==
הסרט אמור היה להיות מוקרן בבכורה בפדרציה הרוסית על ידי חטיבת חבר המדינות של פוקס המאה ה-20 באפריל 2019. מאוחר יותר נודע כי מועד שחרורו נדחה ולבסוף מגפת הקורונה ברוסיה אילצה את דחיית הבכורה לנובמבר 2021 ולאחר מכן לינואר 2022.

== קישורים חיצוניים ==
* 

* [https://www.kinopoisk.ru/film/968618/ "תבונת הכוכבים"] באתר kinopoisk.ru
* [https://www.youtube.com/watch?time_continue=39&v=C6qlbGXgy5Q קדימון הסרט] באתר יוטיוב

== הערות שוליים ==

קטגוריה:סרטי 2022
קטגוריה:סרטי אימה מ-2022
קטגוריה:סרטי הרפתקאות בחלל
קטגוריה:סרטים ברוסית
קטגוריה:סרטים שיציאתם נדחתה בעקבות מגפת הקורונה
ה"א המגמה

בדקדוק העברי ה"א המגמה היא מוספית מסוג סופית שמציינת יעד או מגמה. המוספית נוספת לרוב למילים המציינות כיוון (ימינה־שמאלה, צפונה־דרומה, אחורה־קדימה), מקומות מופשטים (החוצה־פנימה) ומקומות מוגדרים (ארצה, הביתה, העירה). במקרא ה"א המגמה מתווספת גם בשמות מקומות כגון ירושלימה, מצרימה (ראו להלן).

השימוש בה דומה לשימוש במילות היחס אל/ל־, ואפשר להחליף בין שתי הצורות (ולפיכך אפשר לראות בה מעין יחסה):

"לפנות ימינה = לפנות לימין", "חזרתי הביתה = חזרתי אל הבית", (), ().

בשונה מהה"א המציינת נקבה (גדולה, אכלה, מילה) הנהגית במלרע, בכל מילה שהה"א בה היא ה"א המגמה ההגייה מלעילית.

ה"א המגמה נפוצה יותר בעברית מקראית קלאסית מאשר בעברית מקראית מאוחרת.<ref></ref>

ה"א המגמה נזכרת בספרות התנאית: 

== שימוש ==
===ה"א המגמה בשמות מקומות===
בתנ"ך השימוש בה"א המגמה בשמות מקומות רגיל ונפוץ: מצרימה, ירושלימה, בבלה, צרפתה.

בעברית החדשה לא מקובל שימוש כזה, אך בתחילת תחיית העברית מתועדים שימושים דומים. למשל בתרגיל "מודה אני לשחקן" שכתב ז׳בוטינסקי בשביל להקת תא"י מופיע:

בשיר "בואי לאילת", שכתב ירון לונדון ושר ליאור ייני, מופיע באחת השורות המשפט 

בימינו יש שמות יישובים שה"א המגמה מצורפת אליהם לכתחילה: נֵס צִיּוֹנָה (נס לציון), יָטְבָתָה (ליטבת).

דוברים רבים נוקטים מבנה מעין זה גם לשמות ערים המכילים נסמך וסומך. תל אביב ← "תל אביבה". אף על פי כן ה"א המגמה באה במקרא בנסמך ולא בסומך (), ולפיכך ציון המגמה בדרך המקרא הוא תִּלָּה אָבִיב.

===גיבוב מילות יחס בצורות עם המגמה===
כאמור, לה"א המגמה יש משמעות דומה למשמעות מילות היחס ל־ ואל, ולכן אין צורך לצרף אותן לצורות אלו (וכך גם את מילות היחס ב־ מ־ או מן. השוו: מימינה – מלימין). עם זאת, לעיתים, מילות יחס מיותרות מצורפות לצורות שכבר יש בהן ה"א המגמה, מתוך חוסר הבנה שהצורות כבר מציינות כיוון, וגם בעקבות שימוש רב בהן ושחיקת משמעותן. תהליך זה נקרא גיבוב, והוא מתועד הן בעברית המקראית הן בעברית החדשה.

הדוגמה הבולטת ביותר לתהליך כזה היא הצורות לְמַעְלָה, לְמַטָּה. הצורות "מעלה" ו"מטה" מכילות את ה"א המגמה וציינו במקורן כיוון, אך מרוב שימוש בהן היו הצורות "למעלה" ו"למטה" לנפוצות יותר במקרא לעומת נרדפותיהן מַעְלָה, מַטָּה ומִמַּעַל.

יש במקרא גם צורות מגובבות חריגות: לַצָּפוֹנָה () לַנֶּגְבָּה (באותו פסוק), ולַמִּזְרָחָה (), ובספרות חז"ל יש מִמַּעֲרָבָה, מִחוּצָה לָאָרֶץ ועוד.

לא תמיד שימוש רב גורם לגיבוב. למשל, הצורה שָׁמָּה רגילה במקרא גם במשמעות לְשָׁם: "אִמָּלְטָה נָּא שָׁמָּה" (), וגם במשמעות "שָׁם": "שָׁמָּה קָבְרוּ אֶת אַבְרָהָם וְאֵת שָׂרָה אִשְׁתּוֹ" (), אך עם זאת, לא מצוי "לְשָׁמָּה".

כיום יש שנוקטים לְהֵנָּה (במקום הֵנָּה, לְכָאן או לְפֹה), מֵאָחוֹרָה (במקום מֵאָחוֹר), מִקָּדִימָה (במקום לְפָנִים), ובצורות לְמַעְלָה ולְמַטָּה (שבעצמן מגובבות) נוצר עוד גיבוב – לִלְמַעְלָה, לִלְמַטָּה.

גיבוב דומה מופיע גם במילים שאין בהן ה"א המגמה: "מִמִּזְּמַן", "מִמִּקֹּדֶם", "מִמִּתַּחַת", "כְּכָזֶה", "כְּכָאֵלֶּה", "כְּכִמְעַט", "לְלִפְנֵי".

==לקריאה נוספת==
* [http://hebrew-academy.org.il/2012/10/16/שמה-במשמעות-שם/ שמה במשמעות שם] באתר האקדמיה ללשון העברית.

==הערות שוליים==

קטגוריה:דקדוק עברי